Þann 5. september s.l. afhjúpaði Dagur B. Eggertsson borgarstjóri ljóðlínur eftir Vilborgu Dagbjartsdóttur á nýju torgi við gömlu steinbryggjuna í miðbæ Reykjavíkur en torgið var hannað á Landmótun . Reykjavík bókmenntaborg UNESCO stendur fyrir ljóðlínunum í samstarfi við umhverfis - og skipulagssvið borgarinnar og er Vilborg fyrsta skáldið sem heiðrað er með þessum hætti . Á Steinbryggju geta vegfarendur nú sest á skáldabekk , skannað rafrænan kóða með snjallsíma og hlustað á Vilborgu sjálfa fara með ljóðið „ Vetur “ og nokkur önnur ljóð auk þess sem hægt er að hlusta á sömu ljóð lesin á ensku . Mynd 1 . Gamla steinbryggjan nýtur sín vel í nýjum ramma sem Landmótun hannaði utan um hana . Steinbryggjan var byggð árið 1884 og er fyrsta bryggjan í eigu Reykvíkinga og því merk í sögu borgarinnar . Bæjarbryggjan um 1937 . Lögð var áhersla á gott gönguflæði allt í kringum bryggjuna og tengingar við aðliggjandi götur og torg . Hönnun hins nýja torgs var í höndum Landmótunar og lýsing í höndum Mannvits . Unnið var með efni sem tengjast hafinu en setþrep og tröppur eru til að mynda úr bryggjutimbri og grágrýti notað í kanta og þrep . Sögu bryggjunnar verða gerð skil á handriði sem liggur meðfram tollhúsinu og verður sú vinna í höndum Borgarsögusafns Reykjavíkur .